《垂杨 送陈百生北游》
清代·蒋春霖

偷弹老泪。向短亭话别，兰舟重舣。韵咽寒箫，断肠听到篷窗底。

舣滩风定芦花起。破霜色、天涯行李。晚来潮催送秋心，共故人千里。

犹记题诗旧邸。染京洛暗尘，醉春游骑。戍鼓惊秋，梦魂还渡桑乾水。

连村黄叶围残垒。雁声在、斜阳红里。何时一笛山楼，杯共洗。

作者简介：蒋春霖（1818～1868）晚清词人。字鹿潭，江苏江阴人，后居扬州。咸丰中曾官两淮盐大使，遭罢官。一生潦倒，后因情事投水自杀（一说仰药死）。早年工诗，中年一意于词，与纳兰性德、项鸿祚有清代三大词人之称，所作《水云楼词》以身遭咸丰间兵事，特多感伤之音，诗作传世仅数十首，称《水云楼賸稿》。